text: Lychtenstein
  
  
  Offisjele taal | Dútsk | ||||
  Haadstêd | Vaduz | ||||
  Steatsfoarm | Foarstedom | ||||
  Gebiet % wetter |
  160 km² -% | ||||
  Ynwenners (2015) | 37.468 | ||||
  Munt | Switserske frank (CHF) | ||||
  Tiidsône | UTC +1/+2 | ||||
  Nasjonale feestdei | 15 augustus | ||||
  Lânkoade | LIE | ||||
  Ynternet | .li | ||||
  Tillefoan | 423 |
  Lychtenstein wurdt begrinzge troch:
  Skiednis[bewurkje seksje | boarne bewurkje]
  Yn 1699 kocht de Boheemske foarst Johan Adam Andreas fan Lychtenstein de hearlikheid Skellenberch en yn 1712 it greefskip Vaduz fan de grêven fan Hohenems. Op 23 jannewaris 1719 feriene keizer Karel VI de hearlikheden Vaduz en Skellingberch ta ien foarstendom, ûnder de namme Lychtenstein. Dat nije foarstedom krige yn 1723 ek in sit en in stim yn de Ryksdei fan it Hillige Roomske Ryk.
  Op 12 july 1806 wie Lychtenstein ien fan de ûndertekeners fan de Rynbûnakte, dêrtroch waard it foarstedom soeverein fan it Hillige Roomske Ryk.
  Oant-en-mei de ein fan de Earste Wrâldkriich ûnderhold it lân nauwe bannen mei Eastenryk, mar de ekonomyske malêze dy't folge op dy kriich, twong Lychtenstein ta it oangean fan in dûane- en monetêre uny mei Switserlân. Fan de Twadde Wrâldkriich ôf, dêr't Lychtenstein ûnder foarst Frans Jozef II yn neutraal bleau, hawwe de lege belêstingen it lân grutte ekonomyske groei brocht.
  Geografy[bewurkje seksje | boarne bewurkje]
  Lychtenstein leit yn it Ryndal yn de Alpen en is rûchwei 24 kilometer lang. Mei in oerflakte fan 160,475 km² is Lychtenstein ien fan de lytste lannen op ierde. De grinzen mei Eastenryk en Switserlân binne tegearre 77,9 kilometer lang.
  Klimaat[bewurkje seksje | boarne bewurkje]
  Ek al leit it lân yn de Alpen, it klimaat is frij myld as gefolch fan de sudenwyn. De berchhellings jouwe yn de winter alle gelegenheid om ferskillende wintersporten te beöefenjen.
  Demografy[bewurkje seksje | boarne bewurkje]
  Likernôch in tredde fan alle ynwenners fan Lychtenstein bestiet út bûtenlanners dy't benammen ôfkomstich binne út Dútslân, Eastenryk en Switserlân.